
Сборникът Мултикултурализъм и многоезичие съдържа доклади от Тринаде- 
сетите международни славистични четения в три тома: Лингвистика, Литература, 
антропология, фолклор и Морфология, синтаксис, прагматика. Представянето на 
изданието се състоя в началото на месец септември 2017 година. Във форума, про- 
веден в Софийския университет Св. Климент Охридски (21-23 април 2016 г.), взеха 
участие хуманитаристи от шестнадесет европейски държави. Наред със силното 
присъствие на слависти от Сърбия, Хърватия и Украйна в конференцията участваха 
и представители на италиански, испански и гръцки академични средища. Над двеста 
доклада бяха изнесени в секциите: Фолклористика, културология, антропология, 
Литературна миграция, Културна другост, Националната литература в мулти- 
културния свят, История на езика, Социолингвистика, Диалектология, Лексико- 
логия, Фразеология, Прагматика, Граматика и Синтаксис. С кръгла маса бе отбе- 
лязана и шестдесетата годишнина от рождението на проф. дфн Искра Ликоманова. 

Първият доклад, поместен в том! (Някои особености на традиционното мно- 
гоезичие и мултикултурализъм в България на М. Стаменов) изследва опозицията 
свое - чуждо с оглед на многоезичието, като задава една от тематичните доминанти 
на целия сборник. Авторът на доклада прави обоснован опит да се изяснят отделни 


прилики и разлики при оформянето на различните по стил изразни средства, като 

отчита проблемите, свързани с разбирането на турския език (в стилистичните му 
вариации) от страна на българите в Османската империя. Друго онагледяване на 
влиянието на турския върху българския език дава докладът на Георги Митринов за 
тенденциите в езиковата ориентация на цариградските българи през ХХ ив началото 
на ХХІ век. Подобен ярък пример за съвременно съжителство на различни езици 
и култури се посочва и в доклада на Самуел Коруниак от Словакия, който разглежда 
диференциалните елементи на войводинския словашки език. Направеният извод 
относно резултата на този многоезиков контакт е, че всъщност словашкият в тази 
среда е придобил много от белезите на другите езици и по този начин става плури- 
центричен в немайчина среда, различен от оригиналния си облик в Словакия. На 
тази ситуация е посветен текстът на Ц. Цветанова-Цанова, поместен в раздел Соци- 
олингвистика, в който е предложен модел за изследване на явлението. В доклада се 
разглежда развитието на българската диаспора в Молдова, където сънародниците 
ни се намират в чужда езикова среда, а български се говори от петото по численост 
малцинство. Поради тази причина за българите е необходимо да ползват поне един 
от останалите езици, говорени на територията на страната. Впечатление в доклада 
прави и метафориката, с която авторката анализира проблема, напр. заключението, 
че идентичностите, които носи една личност, подобно на лучени люспи се обгръ- 
щат една друга и човек едновременно е всяка една от тях поотделно. 

Докладите в сборника са подредени в различни раздели, като отразяват после- 
дователността на представянето им по време на конференцията. Първият доклад от 
раздела История на езика (Как чуждото става свое, етюд върху ранната славянска 
писменост, А. Бояджиев) поставя въпроса за това, как средновековните книжовници 
са усвоявали езиковите норми, как са се учили да пишат буквите и знаците и да ги 
подреждат в определен ред. Част от докладите в раздела разглеждат стилистиката 
на средновековния български текст от гледна точка на историческите парадокси 
(Свое и чуждо в езика на новобългарските дамаскини, В. Мичева), а други - сред- 
нобългарските графически знаци в ортографичната система на украино-молдовски 
документи (И. Царалунга). В История на езика място намира и докладът на М. Ди- 
митрова Песен на песните в Берамския бревиар, в който авторката разяснява защо 
няма достатъчно текстови прилики, които да говорят, че един ранен Методиев текст 
стои в основата на хърватския глаголически текст. Разделът съдържа също статии 
върху миграциите на пътеписите (М. Цибранска-Костова) и изговарянето на глаголи- 
ческите знаци (М. Лукич, В. Блажевич Крезич), както и съпоставителни изследвания 
върху развитието на типични за славянските езици явления: африката дж в бъл- 


гарски и в украински (О. Албул), разликите и приликите в славянските преводи на 

Слово за шестия псалм от Анастасий Синайски (П. Петков), сричкотворното ги |! 
в чакавския диалект (С. Стефанов). 

В раздел Социолингвистика са събрани осем доклада, посветени на акту- 
ални въпроси, сред които стратификацията на словашкия език спрямо словен- 
ския (А.Тернова), славянския езиков плурицентризъм (А. Ангелов), регионализма 
в писмената практика на хърватските езикови школи от ХІХ век (Е.Грозданова), 
стандартизацията на хърватския език (Л. Фаркаш, Т. Бабич Сесар), особеностите на 
словашкия език в социалните мрежи (Н. Коленчикова). В сборника намират място 
и две диалектоложки студии: за българския говор в село Гребен с типичното за 
него удвояване на непряко допълнение (К. Сугаи) и за историята на анклавските 
славянски езици (сръбски, чешки и български) в Украйна (О. Паламарчук, О.Чмир). 

Статиите с етнолингвистична насоченост обединяват разнообразни подходи 
и тематични кръгове: шегите в словашкия език като отражение на екстралингвис- 
тичната реалност, представена от национални и етнически стереотипи (А.Заборска); 
отношенията свое - чуждо в украинските рекламни текстове (В. Овидюк); езикът на 
рекламата с оглед на руските паремии (Е. Раденкова); военната лексика в българската 
и руската концептосфера (Д. Атанасова); изучаването на руски език от сръбски сту- 
денти (Е. Гусева). Подобно разнообразие е налице и в раздел Прагматика с текстове 
върху метаморфозата на междуметието хайде в южнославянските езици и обогатява- 
нето му с нови значения с оглед на езиците от Балканския езиков съюз, върху зна- 
чимостта и предикативността на категорията междуметие (Н. Павлова), употребата 
на деминутиви в реквестивни речеви актове (Н. Нечаева) или проблема с избора 
на предлог, подсказващ политическа ангажираност (На Україні“ или „в Україні“ или 
когато един предлог е значещ за независимостта на една държава, Р. Камберова). 

Темата Свое и чуждо присъства във всички дялове на сборника, включително 
в раздел Граматика, дори по отношение на падежните теории от древността до края 
на ХІХ век. Мая Радичева проследява част от най-интересните теории за падежа: на 
Р. Якобсон, на Фр. Данеш и П. Карлик, както и на А. Вежбицка. Разглеждат се също 
проблемът за миналото деепричастие в украинския език, включително в светлината 
на преводните решения в Нощем с белите коне (П. Мартинова-Иванова); категорията 
таксис в сръбския и българския език (Св.Джерманович); категорията темпорална 
релативност в българския и чешкия език (Ст. Стойчев). 

Текстовете от дял Лексикология се фокусират върху динамиката на заетата 
старобългарска лексика в руския и украинския език (А. Стаменова), отделни славяно- 
германски паралели по отношение на формирането на деминутивните суфикси при 


названията на деца, малки животни и умалени обекти (И. Петров). Националното 

и интернационалното, своето и чуждото, чуждото като свое се изследват с оглед на 
съпоставките между български и руски език, футболната терминология в украин- 
ския (И. Процик), обществено-политическата лексика в българския и руския език 
(К. Симеонова), немските калки в сръбския през чешкия език (М. Крамарич). 

Раздел Фразеология засяга темата за свое и чуждо чрез фразеологизмите в ста- 
рата хърватска литература (Л. Коленич, С. Чурак) и в съвременните украински медии 
(Н. Скиба). Дял Ономастика представя текст върху личното име Антон (А. Чилаш 
Шимпрага, Д. Ившич), характеристиките на имената на растенията в български и ук- 
раински (В. Чумак, О. Малаш), както и руските женски лични имена, образувани от 
римско митологично име (Г. Петкова). Материалите, групирани под заглавие Мето- 
дика на чуждоезиковото обучение, коментират преподаването на сръбска техническа 
лексика в Пловдивския университет (Д. Хербез) и проблемите при усвояването на 
категорията число в украинския език (М. Шевченко). 

В сборника са събрани също докладите от секция Превод и многоезичие, пред- 
ставени на кръглата маса, посветена на бо-та годишнина от рождението на проф. 
дфн Искра Ликоманова. Сред акцентите в тях се открояват трудностите при превод 
на многоезични оригинални текстове (А. Пенчева), на значещи имена или на имена 
на известни лица - референции (върху Крематорът на Ладислав Фукс, Г. Бакър- 
джиева), на устойчиви словосъчетания с етнически маркер (С. Томанова), прена- 
сянето на архаична лексика в южнославянски текстове (върху материал от романи 
на М. Църнянски, В. Седефчева), превеждането на разговорни маркери, особено 
ако разговорността се изразява единствено на синтактично равнище (Й.Тишева). 
Като предизвикателство в текстовете изпъква въпросът за превеждането на тер- 
мини в близкородствени езици, каквито са южнославянските (Н. Бечева). В. Радева 
подчертава трудностите при славяно-славянския превод, където често се срещат 
типови грешки - подвеждане по оригинала като симптом и резултат на превод от 
близкородствени езици. 

Със своето тематично разнообразие, с богатството от изследователски ра- 
курси, в което личат методологическите традиции на различни национални школи, 
том!. Лингвистика на сборника Мултикултурализъм и многоезичие свидетелства 
за широтата и актуалността на изследваната научна тематика, както и за значимата 
роля на Факултета по славянски филологии на Софийския университет Св. Климент 


Охридски в качеството му на авторитетен славистичен център. 

